CELEX: 31987R2406
Language: el
Date: 1987-08-06 00:00:00
Title: Κανονισμός (ΕΟΚ) αριθ. 2406/87 της Επιτροπής της 6ης Αυγούστου 1987 που τροποποιεί τον κανονισμό (ΕΟΚ) αριθ. 828/87 για τον καθορισμό των προϊόντων που είναι επιλέξιμα στην παρέμβαση στον τομέα του βοείου κρέατος

Avis juridique important

|

31987R2406

Κανονισμός (ΕΟΚ) αριθ. 2406/87 της Επιτροπής της 6ης Αυγούστου 1987 που τροποποιεί τον κανονισμό (ΕΟΚ) αριθ. 828/87 για τον καθορισμό των προϊόντων που είναι επιλέξιμα στην παρέμβαση στον τομέα του βοείου κρέατος  

Επίσημη Εφημερίδα αριθ. L 219 της 08/08/1987 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 2406/87 ΤΗΣ ΕΠΙΤΡΟΠΗΣ  της 6ης Αυγούστου 1987  που τροποποιεί τον κανονισμό (ΕΟΚ) αριθ. 828/87 για τον καθορισμό των προϊόντων που είναι επιλέξιμα στην παρέμβαση στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 6α παράγραφος 6,  Εκτιμώντας:  ότι ο κανονισμός (ΕΟΚ) αριθ. 828/87 της Επιτροπής (3) όπως τροποποιήθηκε από τον κανονισμό (ΕΟΚ) αριθ. 1400/87 (4), προβλέπει την αγορά στην παρέμβαση εμπροσθίων τετάρτων ορισμένων κατηγοριών, ποιοτήτων και παρουσιάσεων κρέατος που καθορίζονται βάσει της κοινοτικής κλίμακας κατάταξης σφαγίων χονδρών βοοειδών, η οποία έχει θεσπισθεί με τον κανονισμό (ΕΟΚ) αριθ. 1208/81 του Συμβουλίου (5)·  ότι στην παρούσα κατάσταση της αγοράς του βοείου κρέατος, κατά την έναρξη εκκενώσεως των βοσκοτόπων, ενδείκνυται να συμπεριληφθεί προσωρινά η κατηγορία C στον κατάλογο των προϊόντων που δύνανται να αποτελέσουν αντικείμενο αγορών κατά την παρέμβαση στην Ομοσπονδιακή Δημοκρατία της Γερμανίας για να αντιμετωπισθούν οι μεγάλες εποχιακές εισφορές της κατηγορίας αυτής των ζώων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 828/87, το μέρος « Γερμανία» αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 17 Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 48 της 17. 2. 1987, σ. 1.  (3) ΕΕ αριθ. L 80 της 24. 3. 1987, σ. 8.  (4) ΕΕ αριθ. L 133 της 22. 5. 1987, σ. 31.  (5) ΕΕ αριθ. L 123 της 7. 5. 1981, σ. 3.  ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO  Produtos elegibles para la intervencion  Produkterne, der er kvalificeret til intervention  Interventionsfaehige Erzeugnisse  Προϊόντα επιλέξιμα για την παρέμβαση  Products eligible for intervention  Produits eligibles a l'intervention  Prodotti ammissibili all'intervento  Produkten die in aanmerking komen voor interventie  Produtos elegiveis para a intervencao  DEUTSCHLAND  - Vorderviertel, auf 8 Rippen quergeschnitten:  - Kategorie A, Klasse U2  - Kategorie A, Klasse U3  - Kategorie A, Klasse R2  - Kategorie A, Klasse R3  - Kategorie C, Klasse U3  - Kategorie C, Klasse R3  - Kategorie C, Klasse R4